OzLabs/hebrew-wiki-articles huggingface dataset:
אלק מקי

ג'ון אלכסנדר "אלק" מקי (באנגלית: John Alexander "Alec" Mackie; 23 בפברואר 1903 – יוני 1984) היה כדורגלן צפון אירי.

== קריירה ==
מקי נולד בפרבר מונקסטאון שבבלפסט, והחל את הקריירה שלו במונקסטאון ובפורת' ריבר לפני שהצטרף לארסנל ב-1922. החתמתו של מקי הייתה חריגה כיוון שהוא דרש קוף מחמד במקום תשלום עבור החתימה, דרישה שבוצעה על ידי הנהלת ארסנל בעקבות קשריו הבינלאומיים של היושב-ראש סר הנרי נוריס.

מקי היה מגן ימני צעיר וחזק, וערך את הופעת הבכורה שלו במשחק מול ברמינגהאם סיטי ב-9 בדצמבר 1922. הוא הפך לשחקן הרכב קבוע, השתתף ב-23 משחקי ליגה בעונתו הראשונה וב-31 משחקי ליגה בעונה הבאה. ב-14 באפריל 1923 הוא ערך את הופעת הבכורה שלו במדי נבחרת צפון אירלנד במשחק מול נבחרת ויילס. אולם, את רוב עונת 1924/1925 הוא החמיץ בעקבות פציעה. אף על פי שמקי חזר להרכב הפותח, והשתתף ב-35 משחקי ליגה בעונת 1925/1926, הוא הודח מההרכב לאחר הצטרפותו בקיץ 1926 של טום פארקר, לימים קפטן המועדון.

מקי שיחק בארסנל במשך שתי עונות נוספות בעיקר כשחקן מילואים, וב-1928 עזב לפורטסמות' לאחר למעלה ממאה משחקים בכל המסגרות ושער אחד במדי ארסנל. הוא היה שחקן הרכב קבוע בפורטסמות' במשך שבה עונות. הוא השתתף בלמעלה מ-250 משחקי ליגה עבור פומפי, ופעמיים הפסיד עם המועדון בגמר גביע ה-FA (לבולטון וונדררס ב-1929 ולמנצ'סטר סיטי ב-1934). כמו כן, בתקופה זו הוא השתתף בשני משחקי נבחרת נוספים. מקי עזב את פורטסמות' ב-1936, וסיים את הקריירה שלו בנורת'המפטון טאון ובסיטינגברן.

==לקריאה נוספת==
* ג'ף האריס וטוני הוג, Arsenal Who's Who, Independent UK Sports, 1995 ()

==קישורים חיצוניים==

קטגוריה:כדורגלנים צפון אירים
קטגוריה:מגני כדורגל צפון אירים
קטגוריה:כדורגלני ארסנל
קטגוריה:כדורגלני פורטסמות'
קטגוריה:בריטים שנולדו ב-1903
קטגוריה:בריטים שנפטרו ב-1984
בלנוס

בלנוס הוא אל במיתולוגיה הקלטית.

כונה גם בלינוס, בלינו, בלאנו, בלוס ו-בל (Belenus, Belinus, Belenos, Belinos, Belinu, Belanu, Bellinus, Belus, Bel). משמעות שמו בקלטית: "הזוהר".

תושבי גאליה ובריטניה הקדומה וכן אזורים מסוימים בהם נפוצה התרבות הקלטית באוסטריה ובספרד האמינו באל זה. 

בלנוס היה אל האש והרפואה. בתקופת האימפריה הרומית זוהה בלנוס עם האל אפולון מהמיתולוגיה היוונית (אפולו במיתולוגיה הרומית) - ואולם, בניגוד לאפולון, בלנוס לא היה אל השמש - שכן הפולחן הקלטי לא כלל פולחן לשמש.

הפסטיבל הקלטי שנקרא "בלטאן" ונערך כל שנה ב-1 במאי היה קשור, ככל הנראה, לפולחנו של האל. כחלק מטקסי החג טוהרו עדרי הבקר - טקס זה נועד להגן על הבקר בטרם הוציאוהו למרעה לעונת הקיץ.

==קישורים חיצוניים==
* [https://web.archive.org/web/20081203194143/http://www.celtnet.org.uk/gods_b/belenos.html האל בלנוס באתר celtnet]
* 

קטגוריה:אלים בריטיים וגאליים קדומים
קטגוריה:אלי אש
קטגוריה:אלי ים ונהר
קטגוריה:אלי בריאות
קטגוריה:אלים קלטיים
ברניוס

ברניוס (באנגלית: Brennius) היה מלך נורת'מברלנד בשנים 380 לפנה"ס לערך - 374 לפנה"ס לערך, על פי ספרו של ג'פרי ממונמות' "ההיסטוריה של מלכי בריטניה".

אין כל תיעוד היסטורי למלכותו, אולם ייתכן ומדובר בברנוס, והוא נחשב לאחד המלכים האגדיים של בריטניה.

על פי ג'פרי, בלינוס היה בנו של דאנבאלו מולמאטיוס ואחיו של בלינוס.

== עלייתו לשלטון ==
לאחר מותו של אביו, דאנבאלו, פרצה מלחמת אזרחים בינו לבין אחיו בלינוס, ואולם אף אח לא גבר על משניהו. לבסוף הוסכם על פשרה לפיה תחולק הממלכה - בלינוס ימלוך בדרומה וברניוס ימלוך בצפונה (בנורת'מברלנד).

חמש שנים לאחר שהושגה הפשרה ברניוס נשא לאישה את בתו של מלך נורווגיה בלי הסכמתו של בלינוס. בלינוס פלש לנורת'מברלנד לשם הגיעו באניה אשתו לעתיד של ברניוס ובלינוס כלא אותה ואת אביה. ברניוס בתגובה פלש לממלכת אלבה ודרש השבת אדמותיו ושחרור אשתו.

שני הצבאות נלחמו ביער קאלאטריום (Calaterium) ולבסוף בלינוס הביס את ברניוס, שנמלט לגאליה. כל שליטי גאליה לא הסכימו לסייע לו למעט דוכס האלוברוגס (Allobroges), אשר השיא את ביתו לברניוס, והבטיח לסייע לו במלחמתו אם ייוולד לו בן זכר. הדוכס נפטר באותה שנה וברניוס ירש את כיסאו והפך לדוכס. בלינוס שב לבריטניה בראש צבא האלוברגוס אולם אימם שכנעה את הבנים לחתום על הסכם שלום ולשוב ולחלק את הממלכה ביניהם.

== הפלישה לגאליה ולאיטליה ==
בעקבות הסכם השלום איחדו שני האחרים את צבאותיהם ופלשו לגאליה וכבשו אותה, ולאחר מכן יצאו בראש צבא אשר שילב בתוכו כוחות גאליים לאיטליה במטרה לכבוש את רומא. בהגיעם לרומא הם פגשו את הקונסולים הרומים גאביאס (Gabias) ופורסנה (Porsenna) אשר שילמו להם מס וחתמו על הסכם שלום איתם. בלינוס וברניוס קיבלו את המס וחתמו על ההסכם ויצאו עם צבאם לעבר גרמניה. בצאת הצבא צפונה הפרה רומא את הברית ותקפה את צבאות בלינוס וברניוס. ברניוס גילה את המזימה ותקף את הצבא האיטלקי בעת שהיו בלתי מוכנים וניצח בקרב. בלינוס וברניוס שבו לרומא וצרו עליה ולבסוף פרצו את חומות העיר ובזזו אותה.

לאחר כיבוש רומא וביזתה שבו בלינוס לבריטניה. וברניוס נשאר לשלוט ברומא עד יום מותו.

==ראיות היסטוריות==
אף שמרבית האירועים המתוארים בספרו של ג'פרי הם חסרי אסמכתאות היסטוריות, ישנם תיאורים על כיבוש העיר רומא ב-18 ביולי בשנת 390 לפנה"ס על ידי כוחות ברטונים שבראשם מצביא בשם ברנוס (Brennus).

==קישורים חיצוניים==

* [http://www.biblebelievers.org.au/nation08.htm תיארוך מלכי בריטניה האגדיים]

קטגוריה:בריטניה: מלכים אגדיים
ג'ים היינס (סופר)

ג'ים היינס (Jim C. Hines) (נולד ב-1974) הוא סופר פנטזיה אמריקאי.

בשנת 1998 זכה ג'ים היינס בפרס בתחרות "סופרי העתיד" (של כת הסיינטולוגיה) על שם רון האברד על סיפורו "להב הארנב". הוא הסופר שיצר את טרילוגיית "מסע הגובלין", הכוללת את הספרים "מסע הגובלין", "גיבור גובלין", ו "מלחמת הגובלין". כמו כן ערך היינס את הספר "גיבורים באימונים" מאת מרטין ה. גרינברג. ספריו מתפרסמים בהוצאת DAW Books.

ג'ים הוא גם מתנדב במרכז סיוע בעיר איסט לנסינג שבמדינת מישיגן בארצות הברית. ספרו "חלומות דג הזהב", מתואר באתר של הסופר כפרוזת מיינסטרים בנושא מניעת אונס.

== ספרים שכתב ==
<div style="direction: ltr;">
* Goldfish Dreams (2003) Regal Crest Enterprises ()
* Goblin Quest (2006) DAW ()
* Goblin Hero (2007) DAW ()
* Goblin War (2008) DAW ()
* The Stepsister Scheme (2009) DAW ()
</div>

==קישורים חיצוניים==

קטגוריה:סופרי פנטזיה אמריקאים
קטגוריה:אמריקאים שנולדו ב-1974
דגל אנדלוסיה

דגל אנדלוסיה (בספרדית: Bandera de Andalucía) הוא דגלה של הקהילה האוטונומית הספרדית אנדלוסיה. עיצובו הוא שלושה פסים אופקיים בצבע ירוק-לבן-ירוק והוא מוטען בסמל אנדלוסיה במרכזו.

הדגל אומץ בשנת 1918 במהלך אספה אשר כינס בלאס אינפנטה, אביה של המולדת האנדלוסית, בעיר רונדה. במהלך האספה אושררה חוקתה של אנדלוסיה והיא הוכרזה כרפובליקה אוטונומית בתוך המדינה הפדרלית הספרדית, חוקה זו הכריזה גם על דגל וסמל הרפובליקה כסמליה הלאומיים.

== קישורים חיצוניים ==

* 
* [http://www.juntadeandalucia.es/organismos/sobre-junta/simbolos.html החונטה של אנדלוסיה: סמלי אנדלוסיה] 

אנדלוסיה
אנדלוסיה
קטגוריה:אנדלוסיה
אנדלוסיה
אריך קונצל

אריך קוּנְצֶל (באנגלית: Erich Kunzel, 21 במרץ 1935 – 1 בספטמבר 2009) היה מנצח אמריקאי.

== קורות חייו ==
קונצל נולד בניו יורק. בעת לימודיו בבית הספר התיכון בגריניץ' שבקונטיקט, למד קונצל לנגן על פסנתר, קונטרבס וטימפני.

את התואר הראשון במוזיקה קיבל ממכללת דרטמות' ובהמשך למד באוניברסיטת הרווארד ובראון. בשנים 1960 עד 1965 ניצח על התזמורת הפילהרמונית של רוד איילנד. בשנים 1965 עד 1977 היה מנצח עמית של התזמורת הסימפונית של סינסינטי.

מאז 1977 הקליט קונצל מוזיקה קלאסית פופולרית לחברת טלארק, בדרך כלל עם התזמורת הקלה של סינסינטי, שהוקמה אותה שנה עם קונצל כמנצחה הקבוע. במשך תקופה זו עמד בראש סדרת הקונצרטים הפופולריים של שעה 8:00. כמו כן השתתף בהקלטות ג'אז פורצות-דרך עם דייב ברובק ודיוק אלינגטון. קונצל ניצח גם על התזמורת הסימפונית הלאומית של ארצות הברית בקונצרטים המשודרים בטלוויזיה ביום הזיכרון וביום העצמאות של אמריקה מדי שנה.

במשך השנים הצליח קונצל להביא את התזמורת הקלה למעמד של הרכב בעל שם בינלאומי, שלשמו חצי תריסר הקלטות רבות מכר בשנה וקונצרטים למנויים מדי שבוע כמעט. קונצל, שהיה פעם מראשי המתמודדים על תפקיד היורש לארתור פידלר בתזמורת הטיילת של בוסטון, נודע ברחבי העולם בהקלטותיו הפופולריות למוזיקה קלאסית, מחזות זמר של ברודוויי, פסקולי סרטים ועוד. התזמורת הקלה של סינסינטי פופולרית בעיקר באסיה, שם סיירה פעמים אחדות במשך השנים.

קונצל והתזמורת הקלה של סינסינטי נכנסו להיסטוריה כתזמורת הקלה האמריקאית הראשונה שהופיעה בסין, באוקטובר 2005. ב-2006 זכה קונצל במדליית האמנויות הלאומית, אותה קיבל ב-2007 מידי נשיא ארצות הברית, ג'ורג' בוש.

==לקריאה נוספת==
<div style="direction: ltr;">
* "Erich Kunzel," in Contemporary Musicians. Vol. 17. Gale Research, 1996.
</div>

==קישורים חיצוניים==

* 

* 
<div style="direction: ltr;">
* Thierstein: 'Cincinnati Symphony Orchestra', Grove Music Online ed. L. Macy (Accessed Feb 4, 2006), http://www.grovemusic.com
</div>

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:מנצחים אמריקאים
קטגוריה:סגל אוניברסיטת בראון
קטגוריה:בוגרי דארטמות' קולג'
קטגוריה:בוגרי אוניברסיטת הרווארד
קטגוריה:אמריקאים שנפטרו מסרטן הלבלב
קטגוריה:אמריקאים שנולדו ב-1935
קטגוריה:אמריקאים שנפטרו ב-2009
קטגוריה:זוכי המדליה הלאומית לאמנויות
פרנק ואן דר סטוקן

פרנק ולנטיין ואן דר סטוקן (באנגלית: Frank Valentine Van der Stucken; 15 באוקטובר 1858 - 16 באוגוסט 1929) היה מלחין ומנצח אמריקאי, שייסד את התזמורת הסימפונית של סינסינטי בשנת 1895.

ואן דר סטוקן נולד בפרדריקסבורג שבטקסס להורים ממוצא הולנדי. הוא מת בהמבורג שבגרמניה.

== לקריאה נוספת ==
<div style="direction: ltr;">

Larry Wolz. "Van der Stucken, Frank Valentine". Handbook of Texas Online. Retrieved on 2007-09-13
</div>.

==קישורים חיצוניים==

קטגוריה:מנצחים אמריקאים
קטגוריה:מלחינים אמריקאים במאה ה-19
קטגוריה:מלחינים אמריקאים במאה ה-20
קטגוריה:אמריקאים שנולדו ב-1858
קטגוריה:אמריקאים שנפטרו ב-1929
אבי עברי

אבי עברי (נולד ב־1971) הוא זמר, מחזאי ובמאי ישראלי. בשנות ה-90 היה חלק מצמד רוקט. כיום הוא מרצה, יועץ ומאמן זוגי.

==קריירה מוזיקלית==
ב-1991 הקימו אבי עברי וליאור קינג את צמד רוקט, והחלו להופיע ברחבי הארץ בהצלחה גדולה, שבעה ימים בשבוע השואו של אבי על הבמה בשילוב סטנד אפ הציבה את הצמד במקום מוביל בתחום להקות הקאברים. שנתיים לאחר מכן הם הוחתמו בחברת התקליטים הד ארצי, וב-1995 יצא אלבום הבכורה שלהם "צמד רוקט". מתוך 11 שירי האלבום בלט במיוחד השיר "שיהיה". שכתב עברי והיה להיט שכלל קליפ מרגש במיוחד עם השחקנית טל מן. האלבום, בסגנון פופ קליל, נכשל מסחרית ולאחריו התפרק הצמד כשקינג עבר לתחום המחשבים ועברי לתחום התיאטרון.

בשנת 1998 התמקד עברי בקריירת התיאטרון, הפך לתסריטאי ולבמאי ואף הקים תיאטרון נודד בשם "תיאטרון עברי", שבו הועלו בעיקר מחזות זמר לילדים.

לאחר פירוק התיאטרון, החליט עברי בשנת 2006 לעשות ניסיון נוסף לשקם את הקריירה המוזיקלית, והוחתם בלייבל בארבי רקורדס של מועדון הבארבי. שנה לאחר מכן הוא הוציא את אלבום הבכורה "אושר בטוח" בהפקתו המוזיקלית של שמוליק דניאל. האלבום, שאופיין בשירים בסגנון רוק רך ופופ, זכה להצלחה ומתוכו בלטו הלהיטים "שיר שמח", ו"עכשיו תורי".

דרך שמוליק דניאל, הכיר עברי את עמיר בניון, ובשנת 2008 שיתפו השניים פעולה בשירו של בניון "נדבר מחר", מתוך אלבומו "עומד בשער". בעקבות הצלחת שיתוף הפעולה החליט עברי להוציא את אלבום הסולו השני שלו ב"נבל עשור", הלייבל של בניון, תוך שיתוף פעולה עם בניון שעיבד והפיק מוזיקלית אלבום זה.

אבי עברי כיום 2022 יועץ ומאמן זוגי וממשיך להקליט את שיריו במקביל . 

==דיסקוגרפיה==
* צמד רוקט (1995)
* אושר בטוח (2007)

==קישורים חיצוניים==

* [https://web.archive.org/web/20101101213046/http://charts.co.il/article.asp?id=283 ריאיון באתר charts]

קטגוריה:זמרים השרים בעברית
קטגוריה:זמרים ישראלים
קטגוריה:מלחינים ישראלים
קטגוריה:פזמונאים ישראלים
קטגוריה:ישראלים שנולדו ב-1971
ארנסט קונוואלד

ארנסט קונוואלד (בגרמנית: Ernst Kunwald, 14 באפריל 1868 - 12 בדצמבר 1939) היה מנצח אוסטרי.

==ביוגרפיה==
ארנסט קונוואלד נולד ומת בווינה. הוא למד משפטים באוניברסיטת וינה וקיבל תואר דוקטור למשפטים בשנת 1891. כמו כן למד פסנתר אצל תאודור לשטיצקי והלחנה אצל הרמן גרדנר. בקונסרבטוריון של לייפציג שבגרמניה למד אצל המלחין סלומון יאדאסזון.

קונוואלד ניצח על אופרה ברוסטוק (1895-97), בזונדרסהאוזן (1897-98), באסן (1898-1900), בהאלה (1900-01), במדריד (1901-02), בפרנקפורט (1902-05) ובקרולאופר בברלין 1905-06).

קונוואלד כיהן כעוזר מנצח של הפילהרמונית של ברלין בשנים 1907 עד 1912. הוא ניצח על התזמורת הסימפונית של סינסינטי בשנים 1912 עד 1917 ועל פסטיבל מאי של סינסינטי בין 1914 ל-1917. גישתו לניצוח הייתה שונה מאוד מזו של קודמו בסינסינטי, לאופולד סטוקובסקי התוסס. הרמן תומאן, ממשמיציו של סטוקובסקי, כתב בביקורת ב"סינסינטי אנקוויירר" שקונוואלד "...איננו רואה צורך לנקוט בתכסיסי וודוויל כדי לרצות את הקהל". ביצועי בכורה בסינסינטי תחת שרביטו של קונוואלד כללו את הסימפוניה השלישית של מאהלר ואת סימפוניית האלפים של ריכרד שטראוס. כמו כן ניצח על ההקלטה הראשונה של התזמורת, לחברת קולומביה, ב-13 בינואר 1917: הברקרולה מתוך סיפורי הופמן של ז'אק אופנבך.

כניסת אמריקה למלחמת העולם הראשונה הנחיתה מהלומה על הקריירה של המנצח האוסטרי בסינסינטי. ב-17 בנובמבר 1917 תבעו "בנות המהפכה האמריקאית" מן הממונה על ביטחון הציבור בפיטסבורג לאסור על קונוואלד לנצח על תזמורתו בעירן. שירות המרשלים של ארצות הברית עצר אותו ב-8 בדצמבר 1917 ושחרר אותו מן המעצר למחרת היום. הוועד המנהל של התזמורת קיבל באותו זמן את התפטרותו ממשרת המנצח. ב-12 בינואר 1918 הושם בהסגר בהתאם ל"חוק זרים עוינים" ונכלא בפורט אוגלתורפ בג'ורג'יה. במחנה ההסגר הצטרף אליו מנצח אחר, קרל מוק, שנאסר ב-25 במרץ 1918. הראיה שעל פיה נשלח קונוואלד למעצר לא הובהרה מעולם במלואה, אבל ייתכן שניצוח על מוזיקה גרמנית וגאווה במולדתו נחשבו לגילויי תעמולה שלא בשעתם. הוא ניצח על ההמנון האמריקאי לפני קונצרט אחרי שאמר לתזמורת ולקהל (שהיו בו גרמנים רבים), שאהדתו נתונה לארצו הוא. המידע הזה צוין במזכר מיום 19 בדצמבר 1917 ששלח ג'. אדגר הובר לתובע הכללי של ארצות הברית. 

אחרי גירושו ניצח קונוואלד בקניגסברג (1920-27) ואחר על תזמורת הקונצרטהאוס של ברלין (1928-31).

רשימת ביקורת על קונצרט בניצוחו עם הפילהרמונית של ניו יורק בפברואר 1906 תיארה אותו כ"לא מנצח דגול; לא כזה המצטיין ברגשות נעלים או בחוש דק לרבדים העמוקים במוזיקה; אבל הוא מנצח מוכשר, מבחינות רבות מנצח אינטליגנטי, מנצח עז ונמרץ".

== לקריאה נוספת ==
<div style="direction: ltr;">
* Adam, Thomas and Will Kaufman. Germany and the Americas, 2005, page 632.
* Baker's Biographical Dictionary of Musician, 2001.
* Canarina, John. Pierre Monteux, Maitre, 2003 (page 61).
* “Dr. Kunwald Conducts”, New York Times, February 10, 1906, page 6.
* “Dr. Kunwald Sent to Internment Camp”, New York Times, January 13, 1918, page 3.
* Mueller, John H. The American Symphony Orchestra, 1951, page 117.
* New International Yearbook: A Compendium of the World's Progress, 1919, page 467.
* Osborne, William. Music in Ohio, 2004, page 217.
* Rust, Brian and Tim Brooks. The Columbia Master Book Discography Volume IV, page 147.

</div>

==קישורים חיצוניים==

קטגוריה:מנצחים אוסטרים
קטגוריה:מנצחי אופרה
קטגוריה:אוסטרים שנולדו ב-1868
קטגוריה:אוסטרים שנפטרו ב-1939
האתיקה של סירת ההצלה

האתיקה של סירת ההצלה (באנגלית: Lifeboat ethics) הוא דימוי לבחינת הבעיה המוסרית של חלוקת המשאבים בין תושבי כדור הארץ. דימוי זה נוצר על ידי החוקר ופעיל הסביבה גארט הרדין במאמר שנוי במחלוקת שפרסם ב-1974 ב-Psychology Today.

במאמרו מתאר הרדין סירת הצלה הנושאת עליה 50 איש ויש עליה מקום לעשרה אנשים נוספים. הסירה נמצאת באוקיינוס וסביבה שוחים 100 אנשים נוספים השואפים לעלות על הסירה ולמצוא עליה מפלט. הבעיה האתית הנובעת מהמצב המתואר היא האם על יושבי הסירה לאפשר לניצולים נוספים לעלות על סיפונה. 

הדימוי של הרדין משווה את סירת ההצלה לאנושות המנצלת משאבים מוגבלים. בדימוי זה הוא טוען כנגד דימוי האנושות ל"ספינת חלל", דימוי שפותח ב-1966 על ידי קנת' בולדינג בשיח של שמירת איכות הסביבה בהקשר של הקצאת המשאבים המוגבלים של כדור הארץ. הרדין טען במאמרו כי את ספינת החלל מנווט מפקד אחד והוא זה אשר מקצה את המשאבים, בעוד שעל פני כדור הארץ אין איש, מדינה, או גוף בינלאומי אשר יש לו הסמכות או הכוח לשלוט על הקצאת המשאבים. בהמשך המאמר, משווה הרדין את נוסעי סירת ההצלה לאומות העשירות המפותחות כלכלית וטכנולוגית ואת השוחים סביב סירת ההצלה הוא מדמה לאומות העניות והבלתי מפותחות מבחינה טכנולוגית. 

באמצעות הדימויים הללו, בוחן הרדין במאמר סוגיות של פיצוץ אוכלוסין, הגבלת הגירה, סיוע בינלאומי באמצעות בנק המזון העולמי ובאמצעות טכנולוגיה. הוא ממליץ ליושבי סירת ההצלה שלא להעלות אליה נוסעים נוספים ותוקף חלק מהעקרונות המוסריים המנחים את החברה המערבית הבאים לידי ביטוי באידיאלים הנוצריים ("שומר אחי") והקומוניסטיים ("לכל אחד לפי צרכו"). לטענתו, המשך מדיניות הסיוע יביא לטרגדיה של נחלת הכלל.

==קישורים חיצוניים==
*[http://www.garretthardinsociety.org/articles/art_lifeboat_ethics_case_against_helping_poor.html Lifeboat ethics - a case against helping the poor (גארט הרדין סוסייטי)]

קטגוריה:שמירת הסביבה
קטגוריה:ניסויים מחשבתיים במוסר
מחוזות ליטא

מבחינה אדמיניסטרטיבית מחולקת ליטא לעשרה מחוזות (apskritis, אפסקריטיס). המחוזות נקראים על שם בירת המחוז. כל מחוז מחולק למספר נפות.

מבחינה כלכלית יש הבדלים ניכרים בין המחוזות השונים של ליטא. מחוז וילנה הוא המחוז העשיר ביותר בו נרשם בשנת 2005 תל"ג לנפש של מעל 7,500 אירו, והשקעות זרות של 3,395 אירו לנפש. אחרי מחוז וילנה ניצבים מחוז קלייפדה, הודות לנמל הנמצא בו ומחוז קובנה הודות לעיר קובנה הנמצאת בו. שאר המחוזות הם בעלי תל"ג לנפש נמוך בהרבה מהממוצע בליטא, מחוז טאורגה הוא העני ביותר עם תל"ג לנפש של כ-2,900 אירו.

==היסטוריה של החלוקה המנהלית של ליטא==
כינון אזורים מנהליים בליטא החל בתקופת הדוכסות הגדולה של ליטא במאה ה-18. ב-1795 קבעה קתרינה השנייה את חלוקת המחוזות ובירותיהן, והחלוקה המנהלית הרוסית נותרה ללא שינוי עד תום מלחמת העולם הראשונה.

עם סיום המלחמה, ב-1918, הייתה ליטא למדינה עצמאית. ב-17 בדצמבר 1918 הוכרז על חלוקת ליטא לאזורים/מחוזות בשם "apskritys". בשנת 1940 כבשה ברית המועצות את ליטא וחוללה רפורמה במערכת השלטונית והחלוקה המנהלית, חלוקת המחוזות נותרה זמנית על כנה, עד שנת 1950. אז בוטלו המחוזות ונוצרה חלוקה מנהלית מדרג נמוך יותר, למחוזות משנה (rajonas).

רק בשנת 1994, ארבע שנים לאחר כינון ליטא העצמאית המודרנית, הוחזרה החלוקה המסורתית לעשרה מחוזות תוך שימור שמות המחוזות. לעומת זאת חלוקת השטחים בין המחוזות נעשתה לפי שיקולי מנהלה, ולא השתמרה החלוקה המקורית שנהגה לפני מלחמת העולם השנייה, ולכן ישנם יישובים שהיו לפני המלחמה במחוז אחד, ובחלוקה החדשה נמצאים במחוז אחר.

ב-2010 בוטל הממשל העצמאי של מחוזות ליטא, והם משמשים רק להגדרה טריטוריאלית וצרכים סטטיסטיים.

==מחוזות ליטא - אוכלוסין==
{| border="1" cellspacing="0" style="border-collapse:collapse;" class="wikitable sortable"
|-
| מס'|| שם || בירה || שם בשפת המקור || אוכלוסייה נכון לשנת 2020 ||שטח
|-
| 1||מחוז אליטא||אליטא || Alytaus apskritis || 134,055||5,425
|-
| 2||מחוז קובנה||קובנה|| Kauno apskritis || 562,891||8,089
|-
| 3||מחוז קלייפדה||קלייפדה || Klaipėdos apskritis || 320,014|| 5,209
|-
| 4||מחוז מריאמפולה||מריאמפולה|| Marijampolės apskritis || 136,657|| 4,463
|-
| 5||מחוז פוניבז'||פוניבז' || Panevėžio apskritis ||211,162|| 7,881
|-
| 6||מחוז שאולאי||שאולאי || Šiaulių apskritis || 261,469|| 8,540
|-
| 7||מחוז טאורגה||טאורגה || Tauragės apskritis ||91,802 || 4,411
|-
| 8||מחוז טלז||טלז || Telšių apskritis || 130,629|| 4,350
|-
| 9||מחוז אוטנה||אוטנה || Utenos apskritis || 124,965|| 7,201
|-
| 10||מחוז וילנה||וילנה || Vilniaus apskritis ||820,725|| 9,729
|-
|}

==ראו גם==
* חלוקה מנהלית של ליטא

==קישורים חיצוניים==

== הערות שוליים ==

מחוזות ליטא
*
מחוזות פינלנד

מפת מחוזות פינלנד
בשנים 1997–2009, פינלנד הייתה מחולקת מבחינה אדמיניסטרטיבית לשישה מחוזות (läänit, לאניט). ב־1 באוקטובר 2010 חולקה פינלנד לאזורים.

==מחוזות פינלנד בשנים 1997–2009==
{| border="1" cellspacing="0" style="border-collapse:collapse;" class="wikitable sortable"
|-
| מס'|| שם || בירה || שם בשפת המקור || אוכלוסייה נכון לשנת 2003 ||שטח
|-
| 1||פינלנד הדרומית ||המנלינה || Etelä-Suomen lääni || 2,117,000|| 34,378
|-
| 2||פינלנד המערבית||טורקו|| Länsi-Suomen lääni || 1,848,000|| 74,185
|-
| 3||פינלנד המזרחית ||מיקלי || Itä-Suomen lääni || 583,000|| 48,726
|-
| 4||אואולו||אואולו || Oulun lääni ||454,500||57,000
|-
| 5||לפלנד||רובניימי || Lapin lääni || 186,900||98,946
|-
| 6||אולנד||מרייהאמן || Ahvenanmaan lääni
|| 26,000|| 6,784
|-
|}

== ראו גם ==
* אזורי פינלנד

==קישורים חיצוניים==

קטגוריה:פינלנד: חלוקה מנהלית
שמואל בק (רב)

הרב ד"ר שְׁמוּאֵל בֶּק (בגרמנית: Samuel Baeck; 1 באפריל 1834, קרומאו, מוראביה – 16 במאי 1912, ליסא) היה רב והיסטוריון יהודי, אביו של ליאו בק.

== ביוגרפיה ==

בק הוא נצר למשפחת רבנים חשובה, אבותיו כיהנו כרבני קהילות חשובות בהונגריה. אביו - הרב נתן, וסבו - הרב אברהם שימשו כרבני עיירות בהונגריה. שמואל בק למד בישיבת פרשבורג ובניקלשבורג - שם הוסמך לרבנות. בק למד גם בבית המדרש למדעים בווינה, וקיבל תואר דוקטור. הוא נשא את בתו של הרב אברהם פלאצק, רבה של מוראביה, שגם ממנו קיבל סמיכה לרבנות.הרב בק שימש רבה של העיר ליסא (כיום לשנו בפולין), בתפקיד זה החליף את רבי עקיבא איגר ורבי יעקב לורברבוים.

בנו הוא הרב ד"ר ליאו בק. שלוש מבנותיו נספו בטרזיינשטט.

== פעילות ציבורית ==

חיבר ארבעה ספרים בגרמנית: "הקדמונים והעבריים", "יסודות התורה", "דברי ימי ישראל", ושו"ת בדברי הלכה.

לאחר מאמצים עלה בידו להשיג הסכמת ממשלתית להנהיג לימודי חובה בנושא הדת היהודית בבתי הספר הגבוהים במדינה. בשנת 1913 הוענקה לו מדליית מסדר הנשר האדום הפרוסי.

== כתביו ==

<div style="direction: ltr;">
* Inder und Hebräer.
* Erzählungen und Religionssätze der Heiligen Schrift, Lissa, 1875, 2d ed. 1886.
* Systematische Religionssätze der Heiligen Schrift, ib. 1875.
* Geschichte des Judischen Volkes und Seiner Literatur vom Babylonischen Exile bis auf die Gegenwart (היסטוריה וספרות של העם היהודי מגלות בבל ועד ימינו) ib. 1878, 2d ed., 1894.
* Die Halachistische und Responsen Literatur, die Literatur der Darshanim, Sittenlehrer, und Apologeten, in Winter and Wünsche, Jüdische Literatur, vols. ii. and iii.
</div>

== קישורים חיצוניים ==
* 

קטגוריה:רבנים פולנים
קטגוריה:לשנו: רבנים
קטגוריה:היסטוריונים יהודים פולנים
קטגוריה:חוקרי תולדות עם ישראל
קטגוריה:ילידי 1834
קטגוריה:נפטרים ב-1912
שי עמר

יהושע (שי) עמר (נולד ב־5 באוגוסט 1978) הוא זמר־יוצר ישראלי.

== ביוגרפיה ==
שי עמר גדל בשכונת תל כביר בתל אביב. 

כשהיה בן 15 הקים עם חברים להקת רוק שניגנה במתנ"ס המקומי, שם גילה אותו המפיק המוזיקלי שמוליק נויפלד. הוא הקליט סקיצות באולפני טריטון, קיבל כמה הצעות, אך לבסוף חתם בחברת עננה. הוא הקליט את אלבום הבכורה שלו בהפקתו של נויפלד ועם ייעוץ ושותפות בכתיבת הטקסטים של מאיר גולדברג. באלבום ניגנו מיטב הנגנים. האלבום יצא ב־2001, והסינגל השלישי מתוכו, "באושר ובעוני" (מילים: שי עמר ומאיר גולדברג, לחן: שי עמר) הפך ללהיט גדול, וזכה להשמעות רבות בתחנות הרדיו ולווידאו קליפ מצליח. עמר החל להופיע ברחבי ישראל, וב־2002 זכה בפרס נוצת הזהב של אקו"ם כתגלית השנה. כמו כן הוכתר כזמר השנה של רדיו חיפה לשנת 2002. 

למרות ההצלחה המסחררת שעמר השיג בזכות "באושר ובעוני" הוא לא הצליח למנף את הצלחתו ושקע אט אט לאלמוניות.

ב־2009 הוציא עמר את הסינגלים "בואי נצא", "בדרך למעלה", ו"מלך ומלכה" בהפקה מוזיקלית של יוסי מזרחי ובהפקה עצמאית של "טוב יפיק רצון".

בסוף 2012 השתתף עמר באודישנים לתוכנית "The Voice ישראל" ושר בו את "מהרי נא" של אהוד בנאי, אולם על אף שהשופטים ציינו לשבח את שירתו עמר לא העפיל לשלב הבא.

ב־2015 הוציא את הסינגל "מכתם לדוד". 

ב־2016 הוציא את הסינגל "כציפור בודד על גג".

== חייו הפרטיים ==
עמר נשוי ואב לארבעה. בשנים שלאחר הצלחתו החל להתחזק בשמירת מצוות וכיום הוא חובש כיפה או כובע.

== קישורים חיצוניים ==

* 
* 
* 
* זוהרת כהן, [https://www.hidabroot.org/article/1433 עם הקב"ה, באושר ובלי עוני: ריאיון עם שי עמר], באתר "הידברות", 24 באוקטובר 2013
* 

== הערות שוליים ==

קטגוריה:זמרים-יוצרים ישראלים
קטגוריה:זמרים השרים בעברית
קטגוריה:אמנים ישראלים שחזרו בתשובה
קטגוריה:ישראלים שנולדו ב-1978
הסתדרות פועלי יהודה

הסתדרות פועלי יהודה או הסתדרות הפועלים החקלאיים ביהודה הייתה אחת משלוש הסתדרויות הפועלים מהם הורכבה ההסתדרות הכללית של העובדים העבריים בארץ ישראל.
== היסטוריה ==
ההסתדרות הוקמה ב-1911 במושבה עין גנים (כיום בגבולות פתח תקווה) על ידי קבוצות פועלים חקלאיים מהמושבה ומהחוות הלאומיות בבן שמן וחולדה שביקשו להקים ארגון לא-מפלגתי וזאת בניגוד לקופת פועלי ארץ ישראל (קפא"י) שקמה שנה קודם לכן והייתה שייכת למפלגת פועלי ציון. 

ביוני 1911 התכנסה, ביזמת "הבלתי מפלגתיים" ובהסכמת נציגי המפלגות "פועלי ציון" ו"הפועל הצעיר", ועידת הייסוד של ההסתדרות החדשה. בוועידה השתתפו 17 צירים. בנוסף לנושאים אידאולוגיים בנוגע לאופי הקואופרציה הועלתה באופן נוקב סוגיית הביטוח ההדדי והסיוע לחברים שנפלו למשכב או שנפגעו בתאונת עבודה.

בדצמבר 1911 נערכה בפתח תקווה הוועידה השנייה והחשובה ביותר. בישיבה זו הוקמה קופת חולים לפועלי יהודה, שנקראה קופת חולים של הסתדרות הפועלים החקלאים ביהודה, הקופה החלה בפעילותה ב-1913 ונוהלה על ידי יצחק איצקוביץ ויעקב אפטר, בנוסף, הוחלט על הקמת קבוצות עבודה שיעסקו בנטיעות, קפא"י הוכפפה במידה מסוימת להסתדרות, הוקמו סניפים נוספים במושבות ראשון לציון ורחובות ומקומות נוספים. 

בדצמבר 1912 נערכה בבן שמן הוועידה השלישית. מספר חברי ההסתדרות היה כבר 260. בוועידה זו הוחלט על הצורך להקמת מושבי פועלים על אדמת הלאום. כן הוחלט שפועלים חקלאיים שכירים וחברי מושבים שמקיימים חובת עבודה עצמית יוכלו להיות חברי הסתדרות. כמו כן דנו סביב נושאי השעה ובהם העבודה הקבלנית במושבות והסדרת היחסים עם לשכת העבודה של קפא"י. 

עד תום מלחמת העולם הראשונה נערכו ועידות סדירות בהן הוחלט על הקמת מחסן חיטה שיתופי למשקי יהודה (גרעין ראשוני למשביר המרכזי שהוקם ב-1916 ועל דרכי החלוקה והפיקוח של כספי יהודי אמריקה שהוזרמו דרך "קרן אמריקה", הוקמה ועדת תרבות להפצת הלשון העברית ולהכשרה חקלאית והודק הקשר עם שתי ההסתדרויות המקבילות, הסתדרות פועלי השומרון והסתדרות פועלי הגליל ואף גובשה הצעה ראשונית להקמת "ועד פועל" שיתאם בין השלוש.

בשנת 1918 נערכה ועידה חשובה נוספת, הוועידה השביעית. בין ההחלטות החשובות של ועידה זו היו הדרישה ש"כל האדמות הנגאלות בארץ ישראל תועמדנה לרשות הקרן הקיימת לישראל כמוסד ציוני מרכזי" והדרישה להקמת קרן מרכזית למימון ההתיישבות. כמו כן נקבע ש"על ההסתדרות להרחיב את תחומי אחריותה ופעילותה לכל העניינים המשותפים לכלל ציבור הפועלים - כלכליים, רוחניים ואזרחיים." 

בשנת 1919 הוקמה מפלגת אחדות העבודה, אשר הקימה מסגרת שנקראה "הסתדרות הפועלים החקלאיים" שכללה בתוכה את הסתדרות פועלי יהודה, פרט לאנשי "הפועל הצעיר" שהתנגדו לאיחוד. בדצמבר 1920 הוקמה בחיפה ההסתדרות הכללית של העובדים העבריים בארץ ישראל, שאיגדה את כל ההסתדרויות הנפרדות ומנעה בכך את הפיצול המפלגתי.

==ראו גם==
* הסתדרות הפועלים החקלאיים בגליל

==לקריאה נוספת==
*1913 שפרה שורץ, "קופת-חולים הכללית - עיצובה והתפתחותה כגורם המרכזי בשירותי הבריאות בארץ-ישראל", המרכז למורשת בן-גוריון, קריית שדה בוקר, הוצאת הספרים של אוניברסיטת בן-גוריון בנגב, 1997, פרק שלישי : "קופת-חולים במלחמת העולם הראשונה", עמודים 38-47.

==קישורים חיצוניים==
* 

==הערות שוליים==

קטגוריה:ציונות סוציאליסטית
קטגוריה:ההסתדרות הכללית
קטגוריה:קואופרטיבים
סיימון דייוויס

סיימון דייוויס (Simon Davies; נולד ב-23 באוקטובר 1979 בהוורפורדווסט) הוא כדורגלן עבר ולשי ששיחק בעמדת הקשר הימני. לזכותו של דייוויס 58 הופעות בנבחרת ויילס.

== קריירה ==
דייוויס החל את הקריירה בקבוצת הנוער של רקסהאם, ובגיל 15 עבר לקבוצה המקבילה של פיטרבורו יונייטד. לאחר שסיים את אקדמיית הנוער של פיטרבורו הוא הפך לשחקן הרכב קבוע בקבוצה הבוגרת, ועד גיל 20 צבר למעלה מ-50 הופעות ליגה. הוא הפגין יכולת טובה בעת שנבחן במנצ'סטר יונייטד ביולי 1999, ובעקבות כך החליט ג'ורג' גרהאם, מאמן טוטנהאם הוטספר, להביא את השחקן לווייט הארט ליין.

הוא ערך את הופעת הבכורה שלו בטוטנהאם בהפסד 0 - 2 לליברפול ב-9 באפריל 2000, ובחודשים הראשונים של העונה היה בעיקר מחליף. אולם, ב-17 בפברואר 2001 הוא עלה כמחליף במשחק הסיבוב החמישי של גביע ה-FA מול סטוקפורט סיטי, במקום אויבינד ליאונרדסן הפצוע, והצליח להבקיע שני שערים. לאחר מכן הוא הפך לשחקן הרכב קבוע בטוטנהאם, ובמשך חמש השנים שלו שם, שהיו רצופות בפציעות חוזרות ונשנות, הוא צבר בסך הכל 154 הופעות.

ב-26 במאי 2005 הועבר דייוויס לאברטון תמורת 4 מיליון לירות שטרלינג, ובעקבות כך זכה לראשונה בקריירה להזדמנות לשחק בליגת האלופות. הוא לא שיחק היטב בעונתו הראשונה באברטון, והבקיע בה רק שער אחד בניצחון על ברמינגהאם סיטי.

ב-ינואר 2007 עזב דייוויס את אברטון וחתם בפולהאם, במקום הצרפתי סטיד מלבראנק. ב-30 בינואר 2007 ערך את הופעת הבכורה בפולהאם, במשחק הפרמייר ליג מול שפילד יונייטד. הוא היה לשחקן הרכב קבוע בפולהאם, ואף הבקיע מספר שערים ובישל נוספים. הוא נחשב לאחד השחקנים האהובים על אוהדי הקבוצה, ואף נבחר לשחקן העונה של פולהאם לעונת 2007/2008.

דייוויס העפיל עם הקבוצה לגמר הליגה האירופית 2010, שם כבש את שער השוויון הזמני בהפסד 2-1 בהארכה לאתלטיקו מדריד.

==קריירה בינלאומית==
דייוויס ערך את הופעת הבכורה שלו בנבחרת ויילס במוקדמות מונדיאל 2002 מול נבחרת אוקראינה. נכון להיום, דייוויס שיחק 54 משחקים בינלאומיים עבור מולדתו, בהם כבש 6 שערים.

==קישורים חיצוניים==

קטגוריה:כדורגלנים ולשים
קטגוריה:קשרי כדורגל ולשים
קטגוריה:כדורגלני פיטרבורו יונייטד
קטגוריה:כדורגלני טוטנהאם הוטספר
קטגוריה:כדורגלני אברטון
קטגוריה:כדורגלני פולהאם
קטגוריה:בריטים שנולדו ב-1979
ישיבת אור שמח

ישיבת אור שמח היא ישיבה לחוזרים בתשובה שבסיסה בירושלים, עם סניפים במקומות רבים בעולם. הישיבה נקראת על שם ספרו של הרב מאיר שמחה הכהן מדווינסק. כיום שוכנת הישיבה בשכונת מעלות דפנה בירושלים.

== היסטוריה ==
הרעיון להקמת הישיבה נהגה בידי הרב נח וינברג, שהיה גם ממקימי ישיבת התפוצות <sup>[<nowiki/>דרוש מקור]</sup> ובהמשך גם ישיבת אש התורה. הישיבה נוסדה בשנת 1970 בשם "שמע ישראל" בידי הרבנים נח וינברג, מנדל וינבך ונטע שילר. לאחר עזיבתו של הרב וינברג שונה שם הישיבה ל"אור שמח". הרבנים וינבך ושילר המשיכו לכהן כראשי הישיבה.

השיבה מיועדת לחוזרים בתשובה, ללא ידע הלכתי מוקדם או עם מעט ידע בלבד. רובם ממוצא אנגלו-סקסי. לישיבה גם מחלקה ישראלית שהתפצלה מהישיבה המקורית, הממוקמת בשכונת עזרת תורה בירושלים, ונוהלה על ידי הרב משה רחלזון. כמו כן, לישיבה סניפים במקומות רבים בעולם ובהם: ארצות הברית, קנדה, דרום אפריקה, בריטניה, אוסטרליה, אוקראינה ורוסיה.

בין ראשי הישיבה היו הרב אברהם רביץ, לימים חבר הכנסת מטעם דגל התורה, הרב אברהם דב אוירבך רבה של שכונת בקעה בירושלים, הרב איקא ישראלי והרב משה פרנק. ראש ישיבה נוסף היה הרב אהרן פלדמן, שכיום משמש כראש ישיבת נר ישראל בבולטימור, מרילנד, וכן הרב משה שפירא, ראש ישיבת פתחי עולם.

לישיבה אתר אינטרנט נרחב, שהיה אחד הראשונים בתחום התורני.

בפברואר 2014 אישרה הוועדה המחוזית לתכנון ובנייה בירושלים הקמה של קמפוס בן 12 קומות (9 מעל הקרקע) אשר ישמש את מוסדות ישיבת אור שמח וכן עבור מחסני חירום עבור ארגוני החירום וההצלה בעיר, ביניהם זק"א.

== קישורים חיצוניים ==

* 

* [https://youtu.be/BeBt-WHGFJg סרט תדמית על הישיבה] 
* 

== הערות שוליים ==

*
קטגוריה:ירושלים: ישיבות
קטגוריה:ישיבות לחוזרים בתשובה
אלאונוס

אלאונוס או אלאוניוס (Alaunus או Alaunius) היה אל השמש, הבריאות והנבואה במיתולוגיה הקלטית. פולחנו התקיים בעיקר בגאליה במנהיים שבמערב גרמניה ובאוסטריה. שמו התגלה על כתובות בדרום צרפת באזור לור בצורה: Αλα[υ]νειουι.

עם המפגש בין התרבות הקלטית לאימפריה הרומית, האל זוהה עם האל אפולו מהמיתולוגיה היוונית, ואפולון מהמיתולוגיה הרומית.

==קישורים חיצוניים==
* [https://web.archive.org/web/20080612132744/http://www.pantheon.org/articles/a/alaunus.html אלאונוס] באנציקלופדיה מיתיקה

קטגוריה:אלים בריטיים וגאליים קדומים
קטגוריה:אלי שמש
קטגוריה:אלי בריאות
אליסאנוס

אליסאנוס או אליסאונוס (Alisanos או Alisaunus) הוא אל ממיתולוגיה הקלטית שפולחנו התקיים בגאליה, באזור קוט-ד'אור שבבורגון ובאזור אקס-אן-פרובאנס של ימינו.

אליסאנוס היה ככל הנראה אל עצי החוזרר (עצי הפירוס) (rowan) - עץ מקודש עבור הקלטים, אשר סימל את החודש בלוח השנה הקלטי. ייתכן שהעיר הקדומה אלסיה שבגאליה נקראה על שמו.

== קישורים חיצוניים ==
* [https://web.archive.org/web/20080130090027/http://www.pantheon.org/articles/a/alisanos.html אליסאנוס] באנציקלופדיה מיתיקה

קטגוריה:אלים בריטיים וגאליים קדומים
אנדארטה

אנדארטה (Andarta) היא אלת המלחמה והפיריון במיתולוגיה הקלטית אשר פולחנה היה נפוץ בדרום גאליה. 

כתובות לכבוד האלה התגלו בדרום צרפת של ימינו ואף באזור ברן שבשווייץ.

אלה זו זהה למעשה לאלה ויקטוריה - אלת הניצחון שפולחנה היה נפוץ בריטניה הרומית (לפי קאסיוס דיו).

==קישורים חיצוניים==
* [https://web.archive.org/web/20080612172212/http://pantheon.org/articles/a/andarta.html אנדארטה] באנציקלופדיה מיתיקה

קטגוריה:אלים בריטיים וגאליים קדומים
קטגוריה:אלות מלחמה
קטגוריה:אלות פריון
אנקסטיומארוס

אנקסטיומארוס (באנגלית: Anextiomarus) היה אל השמש במיתולוגיה הקלטית. בעקבות ההשפעה של האימפריה הרומית, שולב אל זה עם האל אפולו מהמיתולוגיה הרומית ועל כתובות בבריטניה הרומית התגלה שם זה כשם תואר הנוסף לשמו של אפולון - משמעות השם למעשה "המגן הגדול".

כתובות דומות התגלו גם בלה מאן שבצרפת.

== קישורים חיצוניים ==
* [https://web.archive.org/web/20080611150316/http://pantheon.org/articles/a/anextiomarus.html אנקסטיומארוס] באנציקלופדיה מיתיקה

קטגוריה:אלים בריטיים וגאליים קדומים
קטגוריה:אלי שמש
ארטיו

ארטיו (Artio) הייתה אלת הדב במיתולוגיה הקלטית ובאמונות של הגאלו-רומאים. עיקר פולחנה היה על ידי ההלווטים והטרברי והוא התרכז בעיר ברן (בשווייץ של ימינו). משמעות שמה של האלה בשפה הגאלית מגיע מן המילה "דב" בשפה זו (artos).

בעיר ברן התגלו כתובות רבות הקשורות לפולחן האלה, וכן פסל ברונזה המציג את האלה בדמות אישה, היישובה על כס מלכות, שמאחוריה עץ קטן ומאחוריו דב. האישה אוחזת בידה פירות, אשר נועדו להאכיל את הדב.

בצרפת התגלו כתובות גאליות בלטינית המוקדשות לאלה, כאשר צורת שמה הוא ארטיוניס (Artionis).

== קישורים חיצוניים ==

* [http://www.godchecker.com/pantheon/celtic-mythology.php?deity=ARTIO אתר המיתולוגיה הקלטית]
* [http://theses.univ-lyon2.fr/documents/getpart.php?id=lyon2.2009.beck_n&part=159143 ארטיו]

קטגוריה:אלים בריטיים וגאליים קדומים
קטגוריה:אלות בעלי חיים
פסטיבל מאי בסינסינטי

פסטיבל מאי בסינסינטי הוא פסטיבל מקהלות שנתי, המתקיים בשני סופי השבוע האחרונים בחודש מאי בסינסינטי שבאוהיו. ראשיתו של הפסטיבל בשנות ה-40 של המאה ה-19, כשבעיר זו התקיימו "חגיגות שירה" (Saengerfests), שהביאו אליה זמרים מכל רחבי ארצות הברית ומחוצה לה לביצוע יצירות קלאסיות גדולות. אולם קונצרטים מיוחד נבנה לכבוד האירוע השנתי. צמיחת המסורת המקהלתית במערב התיכון נובעת ברובה מפסטיבל זה, אות להשפעות ההגירה הגרמנית לארצות הברית באותן שנים.

בשנות ה-70' של המאה ה-18, היו "חגיגות השירה" לפסטיבל החשוב ביותר במערב התיכון. מנצח התזמורת הפופולרי ביותר באותה תקופה היה תיאודור תומאס, שייסד מאוחר יותר את התזמורת הסימפונית של שיקגו. תומאס כיהן כמנהל המוזיקלי הראשון במשרה מלאה של פסטיבל מאי למוזיקה, האולם הישן שנבנה לחגיגות השירה נהרס ואולם חדש נבנה בשנת 1878, בדיוק במועד לפסטיבל מאי של אותה שנה. אולם הקונצרטים של סינסינטי עוד עומד כיום והוא אחד מאולם הקונצרטים הגדולים והוותיקים ביותר בארצות הברית.

תומאס חזר לסינסינטי לכבוד הפסטיבל בין השנים 1873 ל-1904. בין 1905 ל-1946 כיהנו המנהלים המוזיקליים של התזמורת הסימפונית של סינסינטי (נוסדה בשנת 1895) באותו תפקיד גם בפסטיבל המקהלות הדו-שנתי (פרנק ואן דר סטוקן, ארנסט קונוואלד. אז'ן איזאיי, פריץ ריינר ויוג'ין גוסנס אחזו במושכות בשנים אלה). פריץ בוש ויוזף קריפס ניהלו את הפסטיבלים בין 1948 ל-1960.

בשנת 1963 התמנה מקס רודולף למנהל הפסטיבל ומשנת 1967 היה הפסטיבל לאירוע חד-שנתי, כפי שהוא כיום. חגיגות המאה בשנות ה-70', הן לפסטיבל (1973) והן לאולם הקונצרטים (1978), נחוגו בתקופת כהונותיהם של יוליוס רודל (מנהל מ-1971 עד 1973) וג'יימס לוויין (1974 עד 1978). ג'יימס קונלון התמנה למנהל בשנת 1979.
 
הפסטיבל אחראי להמשכיותה של המסורת המקהלתית העשירה של המערב הן באירופה והן בצפון אמריקה. ביצועי הבכורה של כמה מן היצירות הכוראליות הגדולות בשלהי המאה ה-19 ובמאה ה-20 היו בפסטיבל. גם כמה מגדולי הזמרים של מאות אלה הופיעו שם.

נוסף לתזמורת הסימפונית של סינסינטי, הקבוצה העיקרית המופיעה בפסטיבל מאי היא מקהלת פסטיבל מאי. על המקהלה, המורכבת כולה ממתנדבים, מנצח מאז 1989 רוברט פורקו. מקהלת הפסטיבל מופיעה בקביעות עם התזמורות של סינסינטי, הסימפונית והקלה, הן באולם הקונצרטים והן במרכז המוזיקה ריברבנד. רמת הביצוע של המקהלה זיכתה אותה בשבחי הביקורת.

בשנת 1986 הוקמה מקהלת הנוער של פסטיבל מאי, שחבריה לומדים בבתי ספר תיכוניים באזור סינסינטי. מנצחה הוא ד"ר ג'יימס באגוול ומשתתפיה (הנדרשים לעמוד במבחן קבלה תחרותי) נהנים מן האפשרות לבצע מוזיקה מאתגרת, הרבה מעל לרמה המקובלת בבתי ספר תיכוניים. מקהלת הנוער מופיעה גם עם מקהלת הבוגרים של הפסטיבל במשך השנה ובעיקר בתקופת הפסטיבל.

== קישורים חיצוניים ==
* 

מאי בסינסינטי
קטגוריה:אוהיו: תרבות
קטגוריה:סינסינטי
סאות' אפריקן איירווייז

סאות' אפריקן איירווייז (באנגלית: South African Airways, נתיבי אוויר דרום אפריקניים) היא חברת התעופה הלאומית של דרום אפריקה. בסיסה הראשי נמצא בנמל התעופה הבינלאומי או.אר טאמבו ביוהנסבורג. החברה מפעילה טיסות ל-35 יעדים פנימיים ובינלאומיים. החברה מפעילה טיסות לכל יבשות העולם.

לחברה היה הסכם קוד-שייר מספר שנים עם אל על בקו תל אביב–יוהנסבורג אשר הסתיים בשנת 2009. החברה מפעילה חברה בת בשם מנגו הפועלת כחברה לטיסות חסך ומבצעת טיסות פנים ברחבי דרום אפריקה.

==היסטוריה==

חברת סאות' אפריקן איירווייז הייתה בקשיים כלכליים שנגרמו מהנהלה לקויה ושחיתות במשך שנים רבות. בחודש אפריל 2020 במהלך מגפת הקורונה, נכנסה החברה להליך פירוק והודיעה על כוונתה לפטר את כל עובדיה, ממשלת דרום אפריקה הודיעה שתסגור את החברה לאחר 86 שנות פעילות, ותקים חברת דגל אחרת לדרום אפריקה תחתיה.

בספטמבר 2020 הודיע ממשלת דרום אפריקה כי היא תספק מימון ראשוני לכיסוי עלויות ארגון מחדש של חברת התעופה. ב-30 בספטמבר הודיעה חברת התעופה כי היא משעה את כל פעילותה עד שיוסכם על מימון קריטי. בספטמבר 2021 חידשה החברה את פעילותה.

==צי המטוסים==
צי המטוסים של החברה נכון למרץ 2020:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#1d3d73;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="3" class="unsortable" | נוסעים
! rowspan="2" style="width:190px;" | הערות
|- style="color:white;background:#1d3d73;"
! style="width:40px;" | <abbr title="מחלקת עסקים">C</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|איירבוס A319-100
|7
|—
|25
|95
|120
|
|-
|איירבוס A320-200
|10
|—
|24
|114
|138
|
|-
|איירבוס A330-200
|6
|—
|36
|186
|222
|
|-
|איירבוס A330-300
|5
|—
|46
|203
|249
|
|-
|rowspan=2|איירבוס A340-300
|rowspan=2|7
|rowspan=2|—
|38
|215
|253
|rowspan=2|
|-
|38
|231
|269
|-
|איירבוס A340-600
|4
|—
|42
|275
|317
|
|-
| rowspan="2" |איירבוס A350-900
| rowspan="2" |4
| rowspan="2" |—
|30
|309
|339
| rowspan="2" |
|-
|28
|298
|326
|-
!colspan="8" bgcolor=#1d3d73|<font style="color:white;">צי סאות' אפריקן איירווייז קרגו
|-
|בואינג 737-300
|2
|—
|colspan=3|מטען
|
|-
!סה"כ
!39
!—
!colspan=4|
|}

== קישורים חיצוניים ==

* 

* מדיה וקבצים בנושא [http://www.airliners.net/search/photo.search?airlinesearch=South%20African%20Airways&distinct_entry=true סאות' אפריקן איירווייז] באתר Airliners.net

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חברות תעופה לאומיות
קטגוריה:סטאר אלייאנס
קטגוריה:חברות דרום אפריקאיות
קטגוריה:דרום אפריקה: תעופה
קטגוריה:אפריקה: חברות תעופה
אייר ניו זילנד

אייר ניו זילנד (באנגלית: Air New Zealand) היא חברת התעופה הלאומית של ניו זילנד. בסיסה הראשי נמצא בנמל התעופה של אוקלנד. החברה מקיימת טיסות ל-51 ערים בניו זילנד, אוסטרליה, האוקיינוס השקט, אסיה, צפון אמריקה ואירופה.

==היסטוריה==
אייר ניו זילנד נוסדה ב-1940 כחברה שהפעילה טיסות בין ניו זילנד לאוסטרליה, בשם "Tasman Empire Airways Limited (TEAL)". השם הוחלף לשם הנוכחי ב-1965, כאשר ממשלת ניו זילנד הפכה לבעליה של החברה. החברה הפעילה רק טיסות בינלאומיות עד 1978, אז אוחדה עם חברת התעופה לטיסות פנימיות "(New Zealand National Airways Corporation (NAC". החברה עברה לבעלות פרטית ב-1989, אך הוחזרה לבעלות ממשלתית כמעט מלאה ב-2001, לאחר משבר פיננסי שפקד אותה בעקבות שותפות כושלת עם חברת התעופה האוסטרלית "Ansett Australia".

ב-2015 הטיסה החברה 14.29 מיליון נוסעים. החברה היא חלק מברית חברות התעופה "סטאר אלייאנס" מ-1999.

בשנת 2018 הודיעה החברה על עיכובים משמעותיים בלוחות הזמנים של טיסותיה, לצד שיבושים בפעילותה בשל תקלה במנועי הרולס רויס של מטוס הדרימליינר, ואף פרסמה אזהרת רווח - מה שהוביל לצניחת המניה בבורסה הניו־זילנדית.

==הישגים==
בשנת 2018 קיבלה החברה את התואר 'החברה הבטוחה ביותר לנוסע'.

==צי המטוסים==
צי המטוסים של החברה נכון לדצמבר 2018:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#1d3d73;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="5" class="unsortable" | נוסעים
! rowspan="2" style="width:190px;" | הערות
|- style="color:white;background:#1d3d73;"
! style="width:40px;" | <abbr title="מחלקת עסקים">J</abbr>
! style="width:40px;" | <abbr title="מחלקת תיירים פלוס">P</abbr>
! style="width:40px;" | <abbr title="מחלקת תיירים SkyCouch">S</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|rowspan=2|איירבוס A320-200
|rowspan=2|29
|rowspan=2|—
|—
|—
|—
|168
|168
|תצורת טיסות בינלאומיות
|-
|—
|—
|—
|171
|171
|תצורת טיסות פנים
|-
|איירבוס A320neo
|—
|6
|—
|—
|—
|165
|165
|rowspan=2|קבלת ההזמנה החל משנת 2018.
|-
|איירבוס A321neo
|3
|11
|—
|—
|—
|214
|214
|-
|בואינג 777-200ER
|10
|—
|26
|40
|54
|192
|312
|
|-
|בואינג 777-300ER
|8
|—
|44
|54
|60
|184
|342
|
|-
|rowspan=2|בואינג 9–787
|rowspan=2|13
|rowspan=2|1
|27
|33
|39
|176
|275
|
|-
|18
|21
|42
|221
|302
|
|-
!סה"כ
!63
!18
!colspan=6|
|}

== שותפות קוד ==
*SkyTeam

==קישורים חיצוניים ==

* 

* 
 מדיה וקבצים בנושא [http://www.airliners.net/search/photo.search?airlinesearch=Air%20New%20Zealand&distinct_entry=true אייר ניו זילנד] באתר Airliners.net

==הערות שוליים==

קטגוריה:חברות תעופה לאומיות
קטגוריה:סטאר אלייאנס
קטגוריה:ניו זילנד: תעופה
קטגוריה:חברות ניו זילנדיות
קטגוריה:אוקיאניה: חברות תעופה
הוצאת דבר

הוצאת דבר הייתה הוצאת ספרים עברית ישראלית. ההוצאה נוסדה בחודש יוני שנת 1925 על ידי ברל כצנלסון ומשה ביילינסון במטרה להוציא לאור את העיתון "דבר" וספרי הגות, ומאוחר יותר כתבי עת של "דבר" בהם: "דבר הפועלת", "דבר לילדים", "הגה".

עובדי דפוס דבר 1964
ההוצאה הוציאה ספרי עיון, שירה, לקסיקונים וספרי ילדים. עד ייסוד הוצאת עם עובד ב-1942 הייתה הוצאת דבר ההוצאה הרשמית של פועלי ארץ ישראל ויצאו בה כ-80 כותרים בית הדפוס של ההוצאה היה בית הדפוס של "הפועל הצעיר".

רב-המכר של ההוצאה הוא ספר שירי רחל המשוררת, שיצא בלמעלה משלושים מהדורות. עוד יצאו בהוצאה כתבי נתן אלתרמן, דוד בן-גוריון ואחרים.

ההוצאה סגרה את שעריה בשנות ה-90 של המאה ה-20.

==קישורים חיצוניים==
* 

== הערות שוליים ==

קטגוריה:דבר (עיתון)
דבר
דבר
קטגוריה:תנועת העבודה
קטגוריה:ישראל: חברות שהוקמו ב-1925
שמואל לאנייאדו

רבי שמואל (ב"ר אברהם) לאנייאדו "בעל הכלים", היה פרשן מקרא וראש הרבנים בארם צובא. חי בצפת ובארם צובא במאה ה-16 ותחילת המאה ה-17.

==ביוגרפיה==
סבו היה רבי שמואל לאנייאדו, אשר התיישב באדריאנופול שבטורקיה לאחר גירוש ספרד ונזכר בתשובות הרא"ם. על אביו, ר' אברהם לאנייאדו לא ידוע רבות, אך הוא מצטט אותו בספריו.

מקום ושנת לידתו של ר' שמואל אינם ידועים, אך ידוע שהוא חי תקופה מסוימת בצפת. בספריו מצוטטות שמועות רבות מפיהם של חכמי הזמן שחיו בצפת באותה עת כגון מהר"י בירב, הרמ"ק, האר"י, ר' שלמה אלקבץ ועוד.

יצא מארץ ישראל בעצת ר' יוסף קארו כדי להנהיג את קהילת ארם-צובא. שם מונה לראש הרבנים בשנת 1601, לאחר פטירת רבי שמואל בן יוסף הכהן.

נפטר ככל הנראה ב-1605 או ב-1610. לאחר פטירתו החליפו ר' אברהם בנו.

רבים מצאצאיו אחריו שימשו כרבני קהילת ארם צובא, ביניהם רבי שמואל (ב"ר שלמה) לאנייאדו - ראב"ד ארם צובא ובעל שו"ת בית דינו של שמואל, שהיה בן נינו<ref></ref>.

==ספריו==
רבים מספריו נקראו בשמות הכוללים את המילה "כלי" ולכן כונה "בעל הכלים".

=== ספריו שיצאו בדפוס ===
* [http://www.hebrewbooks.org/pdfpager.aspx?req=45471&pgnum=1 כלי חמדה] (ונציה, ה'שנ"ו - 1596) – פירוש על מדרש רבה.
* כלי יקר (ונציה, ה'שס"ג - 1603) – פירוש על נביאים ראשונים. הספר הודפס על ידי חתנו ר' אברהם לאנייאדו, מחבר ספר "מגן אברהם" שנדפס גם הוא באותה שנה
* כלי חמדה – על התורה. מהדורה חדשה נדפסה בחמישה חלקים יחד עם החומש "תורה אור" על ידי "מכון הכתב" בשנים ה'תש"מ–ה'תשמ"ד
* כלי פז (ונציה, ה'תי"ז - 1657) – פירוש על ספר ישעיה. נדפס לאחר פטירתו
* מבקש ה – פירוש על התורה (חיבור שאבד)

פירושיו לנביאים מתמקדים במובאות מגדולי פרשני הראשונים שקדמו לו (כמו רש"י, ראב"ע, רלב"ג ועוד) בעוד פירושו לתורה מתרכז יותר במדרשים. בשנת 1863 הוציא ר' יואל בלאך את הספר "תרועת מלך", ובו ליקוט הקטעים המתייחסים לספר תהלים מתוך פירוש "כלי חמדה" על התורה.

כתבים אחרים שלו נותרו בכתבי יד. בין היתר ידועים פירוש "שכל טוב" על מדרש שוחר טוב וספר "כלי גולה" שהוא כנראה פירוש על חמש המגילות או רק על מגילת איכה.

==לקריאה נוספת==
* דוד לאנייאדו, לקדושים אשר באר"ץ: לתולדות חכמי ורבני אר"ץ, ערך רבי שמואל לאנייאדו (סימן רע"ה), מהדורה שנייה בעריכת אליהו עטייה, ירושלים תש"ם
* עזרא בצרי, מבוא להוצאה החדשה של ספר כלי חמדה, ירושלים תש"ם

==קישורים חיצוניים==
* ספריו באתר היברובוקס:
** [http://www.hebrewbooks.org/11559 כלי חמדה] (דפוס פראג ה'ש"ע/1610)
** [http://www.hebrewbooks.org/24728 כלי פז] (דפוס ויניציאה ה'תי"ז/1657)
** [http://www.hebrewbooks.org/24727 כלי יקר] (דפוס ויניציאה ה'שס"ג/1603)
** [http://www.hebrewbooks.org/39880 כלי יקר על ספר מלכים א', חלק א'] (דפוס חדש: ירושלים, שנת ה'תשמ"ח/1988)
* 
* 
* 
* 
* 

== הערות שוליים ==

קטגוריה:פרשני המקרא
קטגוריה:ראשוני האחרונים
קטגוריה:אנשי עליות קדומות לארץ ישראל
קטגוריה:רבני ארם צובא
קטגוריה:פרשני נ"ך
שמואל
קטגוריה:רבנים ספרדיים
קטגוריה:עולים לארץ ישראל במאה ה-16
קטגוריה:ילידי 1530
קטגוריה:נפטרים ב-1605
הסתדרות פועלי השומרון

הסתדרות פועלי השומרון הייתה אחת משלוש הסתדרויות הפועלים שהרכיבו את ההסתדרות הכללית של העובדים בארץ ישראל.

==היסטוריה==
הסתדרות פועלי השומרון נוסדה בשנת 1916 על ידי קבוצת פועלים מאנשי העלייה השנייה וקבוצת מבני הגדעונים, אנשי העלייה הראשונה. ועידת היסוד התקיימה בשוני, ליד זכרון יעקב, בהנהגת דוד רמז. אל ההסתדרות הצטרפו פועלים מכרכור, גן שמואל והסביבה. 

בשנת 1916, הסתדרות פועלי השומרון ייסדו את קופת חולים של פועלי השומרון על ידי : שמואל יבנאלי, דוד רמז, ונחום סנה.. 

ההתארגנות סייעה לפועלים לקבל עבודה עבור הממשל הטורקי במלחמת העולם הראשונה בכריתת יערות השומרון, כדי להסיק בעצים את קטרי הרכבות. בסכום אותו קיבלו הקימו מחסן מזון שרכש מזון בסיסי במחירים סיטונאיים ומכר אותו לפועלים במחירי עלות. כך יכלו להתמודד עם המחסור הקשה ששרר בשנים אלה בארץ ישראל.

מחסן זה, יחד עם המחסנים המקבילים של הסתדרות הפועלים החקלאיים בגליל והסתדרות פועלי יהודה, היווה את התשתית להקמת המשביר המרכזי המאוחד, המפעל הראשון של הסתדרות העובדים הכללית.

בשנת 1919 הצטרפו הפועלים המאוגדים בהסתדרות פועלי השומרון להסתדרות החקלאית של אחדות העבודה, פרט לאנשי מפלגת הפועל הצעיר. בדצמבר 1920 הוקמה ההסתדרות הכללית של העובדים העבריים בארץ ישראל כהתאגדות כל מסגרות הפועלים הקיימות.

==קישורים חיצוניים==
* 

== הערות שוליים ==

קטגוריה:ציונות סוציאליסטית
קטגוריה:ההסתדרות הכללית
קטגוריה:היישוב היהודי בארץ ישראל בימי מלחמת העולם הראשונה
קטגוריה:מושבות השומרון
ועדה לתיאום מילואים

הוועדה לתיאום מילואים (בראשי תיבות: ולת"ם) היא ועדה המטפלת בבקשות לשינוי צו קריאה לשירות מילואים פעיל: ביטול הצו, דחייתו או קיצורו. 

הוועדה שוכנת במחנה דורי (בסיס תל-השומר), ומשויכת לענף תכנון כוח אדם מילואים (בקיצור: עתכ"א מילואים) באגף כוח האדם של צה"ל. 

הפניות לוועדה הן משני סוגים:
* פניות משקיות: פניות של מעסיקים לגבי עובדיהם השכירים וכן פניות של עצמאיים, המנומקות בכך שהקריאה לשירות מילואים במועד שנקבע עלולה לגרום לפגיעה ניכרת בפעילותו של העסק או הארגון שבו מועסק חייל המילואים.
* לימודים: פניות על ידי סטודנטים, המנומקות בכך שהקריאה לשירות מילואים במועד שנקבע עלולה לפגוע פגיעה מהותית בלימודיהם (למשל משום שהיא חלה בתקופת בחינות).

ולת"ם נועדה לתת מענה לאזרחים הפונים, ששגרת חייהם מופרת ונפגעת עם קריאתם לשירות המילואים, תוך התחשבות גם בצורכי הצבא.

ולת"ם מורכבת משלושה תאים:
* תא פניות: מרכז את כלל פניות ציבור הפונים ופותח בקשות על סמך הנדרש בבקשה.
* תא ועדות: דואג לקיום הוועדות, לזימון חיילי המילואים ונציגי יחידות המילואים, דואג להפצת החלטות הוועדה לכלל הפונים.
* תא ערעורים: אמון על קיום ועדות ערעורים.

==סמכויות הוועדה==
קיצור שירות, פיצול השירות למספר תקופות, דחיית השירות ב-3 חודשים לבקשה על רקע סטודנטיאלי או ב-4 חודשים לבקשה על רקע משקי.
כמו כן רשאית הוועדה לדחות את הבקשה על הסף או לדחות את הבקשה עם המלצה למפקד היחידה להתחשב בחייל עד כמה שניתן.
אם לא מומשו זכויות החייל על-פי הפקודות טרם מועד הדיון והוחלט כי הבקשה תדחה, הוועדה תורה ליחידה לממש את זכויות החייל (למשל, סטודנט שזומן ל 26 ימים וטרם קוצר הצו שלו ל 21 ימים כמתחייב).

שגיאה נפוצה בקרב חיילים היא שהוועדה מוסמכת לבטל צו קריאה. אין בסמכות הוועדה לבטל קריאה למילואים אלא רק לדחות את הזימון.

== קישורים חיצוניים ==

*[http://www.miluim.aka.idf.il/1184-he/Miluim.aspx ולת"ם], באתר המילואים

קטגוריה:מילואים בישראל
סין הקדומה

סין הקדומה הוא הכינוי לתקופה בהיסטוריה של סין המתחילה בשנת 2200 לפנה"ס ומסתיימת בשנת 221 לפנה"ס. התקופה באה אחרי תקופת סין המיתולוגית, ולפני תקופת סין הקיסרית.

==חלוקת תקופת סין הקדומה לתקופות עיקריות==
{| class="wikitable"
! מספר !! התקופה/שושלת !! טווח זמן התקופה !!פירוט
|-
| 1||שושלת שיה || 2200–1700 לפנה"ס ||השושלת המתועדת ארכאולוגית הראשונה של סין, בת 17 מלכים. בירתה הייתה יאנג-צ'אנג, המשטר היה מלוכני-פיאודלי, המטבע בזמנה היו צדפות ים. 
|- style="background-color: #EFEFEF;"
| 2 || שושלת שאנג || 1766–1045 לפנה"ס ||השושלת הארוכה בתולדות סין, בת 31 מלכים, היו לה שש בירות, בהן ייאנג-קסו וזאו-אוג. המשטר היה מלוכני-פיאודלי, והמטבע צדפות. הייתה זח חברה מעמדית שהתבססה על חקלאות, ציד, ביות בעלי חיים, פולחן אבות, וקורבנות אדם, עצמות ניחוש.
|-
| 3 || שושלת ג'ואו המערבית || 1122–771 לפנה"ס ||השושלת שזמן שלטונה פרוס על פני שלוש תקופות עד שנת 256 לפנה"ס, אך בפועל שלטה עד 771 לפנה"ס, בירותיה היו אוג'ינג שי-אן, ולְווֹיָאנְג,המשטר מלוכני-פיאודלי, המטבע קאש סיני, בזמנה נטבע המונח מנדט השמיים. 
|- style="background-color: #EFEFEF;"
| 4|| תקופת האביב והסתיו || 770–481 לפנה"ס ||תקופה שבה לכאורה שלטה שושלת ג'ואו, אך למעשה השלטון פוזר לשליטים רבים, שייצרו מאות מדינות קטנות, התפוררות שיכבת האצולה הביאה להתפשטות ההשכלה בסין, ידיעת הקרוא-כתוב התפשטה, פילוסופיות ודתות החלו להיווצר בסין כגון: הקונפוציאניזם, הדאואיזם, הלגליזם. 
|-
| 5 || תקופת המדינות הלוחמות ||480–221 לפנה"ס ||תקופה שבה הפך שלטונה לכאורה של שושלת ג'ואו, להיווצרן של מספר מדינות גדולות, שבהדרגה הפכו לממלכות, תוך מאבק זו בזו, החלו להיבנות קטעים מהחומה הסינית הגדולה נגד פלישת עמים מצפון ומערב. בסיום התקופה מלך צ'ין החל במסע כיבוש עקוב מדם של שש הממלכות היריבות העיקריות, שהעביר את סין לתקופת סין הקיסרית. זו גם התקופה שהבודהיזם הגיע לסין.
 |}

==התגבשות העם הסיני==

בתקופה המכונה "סין הקדומה" התגבשה האומה הסינית האן לכדי עם, תוך הליך של הגירה, לחימה, פירוד למאות ישויות קטנות, ואיחוד לממלכות עיקריות ולבסוף לקיסרות. הכתב הסיני הומצא במהלך התקופה על גלגוליו השונים. הדתות הראשיות של האומה הסינית גובשו כפילוסופיות, ומאוחר יותר כדתות. החברה הסינית הפכה למלוכנית פיאודלית. המטבעות הסיניות הפכו מצדפות למטבעות ברונזה.

<gallery>
קובץ:Region of xia.svg|מפת סין בתקופת שושלת שיה
קובץ:China 1.jpg|מפת סין בתקופת שושלת שאנג
קובץ:China 2a.jpg|מפת סין בתקופת שושלת ג'ואו
קובץ:China 2b.jpg|מפת סין בתקופת האביב והסתיו
קובץ:China Warring States Period.jpg|מפת סין בתקופת המדינות הלוחמות 
קובץ:Shang dynasty inscribed tortoise plastron.jpg|רישומים עתיקים שנחרטו לצורך הגדת עתידות על שריון צב
קובץ:Confucius - Project Gutenberg eText 15250.jpg|קונפוציוס
קובץ:AltechinesischeMuenzen.jpg|מטבעות קאש סיניות מתקופת שושלת ג'ואו
</gallery>

קטגוריה:סין: היסטוריה